Source: https://www.obecpruske.sk/vzn-obce-pruske.phtml?id_menu=24952&module_action__60139__id_vzn=15132
Timestamp: 2019-09-17 11:41:52+00:00
Document Index: 9783763

Matched Legal Cases: ['§ 6', '§ 26', '§ 10', '§ 10', '§ 10', '§ 47']

VZN č.01/2011 o povodňových plánoch záchranných prác právnických a fyzických osôb podnikateľov na území obce Pruské
Schválené: 18.5.2011
Vyhlásené: 18.5.2011
Účinnosť: 18.5.2011
VZN č.01/2011
o povodňových plánoch záchranných prác právnických
a fyzických osôb podnikateľov na území obce Pruské
Obec Pruské podľa ustanovení § 6 zákona č. 369/1990 Zb. o obecnom zriadení, v znení neskorších predpisov, v súlade s § 26 ods. 3 písm. a) bod 6 v spojení s § 10 zákona č. 7/2010 Z.z. o ochrane pred povodňami
Všeobecne záväzne nariadenie č. 1/2011 o povodňových plánoch záchranných prác právnických osôb a fyzických osôb podnikateľov na území obce
1.Predmetom všeobecne záväzného nariadenia (ďalej len VZN) je zabezpečenie spracovania povodňových plánov záchranných prác (ďalej len povodňové plány) právnickými osobami a fyzickými osobami podnikateľmi, ktorých stavby, objekty a zariadenia sa nachádzajú na území obce a môžu byť postihnuté povodňou.
2.Účelom VZN je zabezpečiť, aby súčasťou povodňového plánu záchranných prác obce boli povodňové plány záchranných prác právnických osôb a fyzických osôb podnikateľov (ďalej len povinné osoby) v súlade s § 10 ods. 3 zákona č. 7/2010 Z. z. o ochrane pred povodňami (ďalej len zákon o ochrane pred povodňami).
1.Vypracovanie povodňových plánov záchranných prác sa týka povinných osôb, ktorých stavby, objekty a zariadenia môžu byť postihnuté povodňou.
2.V podmienkach obce Pruské ide o územie v miestnej časti Podvažie a Savčina.
1.Obec Pruské týmto VZN ukladá povinným osobám vypracovať povodňový plán záchranných prác podľa § 10 ods. 3 písm. c) zákona o ochrane pred povodňami a tento predložiť Obci Pruské, Obecnému úradu do 29.7.2011.
2.Povinné osoby sú povinné každoročne vypracovaný a odovzdaný povodňový plán záchranných prác preskúmavať a podľa potreby aktualizovať a predkladať Obci Pruské, Obecný úrad Pruské do 31.12. príslušného kalendárneho roka.
3.Vypracovanie povodňových plánov záchranných prác môže povinná osoba konzultovať na Obecnom úrade v Pruskom.
1.Obec Pruské v prípade nevypracovania povodňového plánu záchranných prác povinnou osobou, môže uložiť povinnej osobe pokutu až do výšky 1 700 eur, v súlade s § 47 ods. 3 a ods. 1 zákona o ochrane pred povodňami.
2.Ak povinná osoba opätovne poruší v čase dvoch rokov od právoplatnosti rozhodnutia o uložení pokuty povinnosť, za ktorú mu bola uložená, uloží sa mu ďalšia pokuta až do dvojnásobku hornej hranice pokuty uvedenej v odseku 1.
1.Na tomto všeobecne záväznom nariadení obce sa uznieslo Obecné zastupiteľstvo v Pruskom svojim uznesením č. 3-11/2011 zo dňa 18.5.2011.
2.Toto všeobecne záväzné nariadenie nadobúda účinnosť pätnástym dňom od vyvesenia na úradnej tabuli obce.
V Pruskom dňa 18.5.2011.
Príloha č.1 - Zoznam povinných osôb
Obec Pruské v súčasnosti neeviduje žiadne povinné osoby, ktorých stavby, objekty a zariadenia môžu byť postihnuté povodňou.
(60.1 kB)VZN_c_1_2011_o_protipovodnovych_Planoch.pdf